Visureigis

Visureigis − didelio pravažumo sausumos transporto priemonė, kuri gali važiuoti labai blogais keliais arba ir be kelių. Visureigius naudoja ginkluotosios pajėgos, gelbėjimo tarnybos, kompanijos ir institucijos, dirbančios vietovėse be kelių (pvz., geologai), turistai, medžiotojai ir kt.

Visureigiams būdinga:
 mažas slėgis į gruntą (30-40 kPa bekele; 10-20 kPa sniegu ir pelkėta vietove)
 geras sukibimas su gruntu
 galingas variklis
 gebėjimas įveikti 0,6-0,8 m gylio brastas ir kt.

Visureigiai būna:
 ratiniai – automobiliai, traktoriai, šarvuočiai
 vikšriniai – traktoriai, šarvuočiai, savaeigės, tankai,
 vikšraračiai – specialieji automobiliai, šarvuočiai

Visureigis automobilis 
Visureigio bruožai:
 visi ratai varantieji
 priekinių ir užpakalinių ratų tarpvėžė vienoda
 turi didelę kelio prošvaistę
 papildoma pavarų dėžė (demultiplikatorių) traukos jėgai padidinti,
 tarpašinis diferencialas
 tarpratiniai diferencialai gali būti blokuojami
 padangos didelio skersmens, plataus profilio, su stambiais dirvakibiais (jie išdėstyti taip, kad, ratui buksuojant, gruntas iš protektoriaus griovelių būtų išstumtas).
 Įklimpusiam visureigiui ištraukti priekyje būna gervė lynui vynioti.

Šaltiniai